Coba ceritain soal Hukum termodinamik dalam bahasa melayu

Empat hukum termodinamik menerangkan tentang kuantiti asas fizik (suhu, tenaga dan entropi) yang menggambarkan sistem termodinamik. Hukum ini menjelaskan bagaimana kuantiti fizik ini bertindak berdasarkan keadaan-keadaan tertentu.

Hukum-hukum termodinamik tersebut terdiri daripada:

Hukum kosong termodinamik:  Jika dua jasad yang setiap satunya berada dalam keadaan keseimbangan haba dengan jasad yang ketiga, maka suhu untuk setiap jasad ini adalah dalam keadaan keseimbangan.  Dalam erti kata lain, jika suhu A sama dengan suhu C dan suhu B juga sama dengan suhu C, maka suhu A adalah sama dengan suhu B.

Hukum pertama termodinamik: Jumlah tenaga dalam satu sistem tertutup adalah malar. Hukum ini menepati prinsip keabadian tenaga yang menerangkan bahawa tenaga tidak boleh dicipta atau dimusnahkan.

Hukum kedua termodinamik: Tidak semua tenaga haba boleh ditukar kepada bentuk tenaga yang lain. Hukum ini memperkenalkan unit termodinamik yang baru iaitu entropi dan menyatakan bahawa entropi dalam alam semesta sentiasa meningkat. Terdapat dua kenyataan penting dalam hukum kedua termodinamik, iaitu kenyataan Clausius dan kenyataan Kelvin.

Hukum ketiga termodinamik: Suhu sifar mutlak adalah mustahil untuk dicapai.  Hal ini juga menjelaskan bahawa entropi suatu sistem pda suhu sifar mutlak ialah sifar dan ini tidak mungkin berlaku.